
PëR  KRIJIMIN E KëSHILLIT Të RREGULLIMIT Të TERRITORIT Të SHQIPëRISë

Në mbështetje të ligjit të urbanistikës nr.7693, datë 6.4.1993, kreu II, neni 7, me propozimin e Ministrisë së Ndërtimit, të Strehimit dhe Rregullimit të Territorit, Këshilli i Ministrave

V E N D O S I:

1. Krijimin e Këshillit të Territorit të Shqipërisë (KRRTSH) pranë Këshillit të Ministrave.
2. Këshilli i Rregullimit të Territorit të Shqipërisë është organ vendimor dhe miraton studime të përcaktuara në nenin 7 të ligjit të urbanistikës.
3. Këshilli i Rregullimit të Territorit të Shqiperisë përbëhet nga 17 anëtarë.
4. Këshilli i Rregullimit të Territorit të Shqipërisë ka këtë përbërje:
a) Kryetari i Këshillit të Ministrave - kryetar i KRRTSH
b) Ministri i Ndërtimit, Strehimit dhe Rregullimit të Territorit – zëvendëskryetar i KRRTSH.
c) Drejtori i Drejtorisë së Rregullimit të Territorit - sekretar i KRRTSH.
ç) Anëtarë të KRRTSH nga Ministria e Ndërtimit, Strehimit dhe Rregullimit të Territorit, Ministria e Transporteve dhe e Komunikacioneve, Ministria e Bujqësisë dhe e Ushqimit, Ministria e Turizmit, Ministria e Industrisë, Burimeve Minerare dhe Energjetike, Ministria e Mbrojtjes, Ministria e Financave dhe e Ekonomisë dhe Komiteti i Mbrojtjes së Mjedisit, lista emërore e të cilëve miratohet nga kryetari i Këshillit të Rregullimit të Territorit të Shqipërisë.
5. Drejtoria e rregullimit të territorit në Ministrinë e Ndërtimit, të Strehimit dhe Rregullimit të Territorit kryen funksionin e sekretarisë teknike të Këshillit të Rregullimit të Territorit të Shqipërisë.
6. Mbledhja e KRRTSH drejtohet nga kryetari dhe në mungesë të tij nga zëvendëskryetari.
7. Këshilli i Rregullimit të territorit të Shqipërisë funksionon sipas rregullores përkatëse të tij, mirtuar nga kryetari i KRRTSH.

Ky vendim hyn në fuqi menjëherë.

KRYETARI I KëSHILLIT Të MINISTRAVE 
Aleksandër Meksi


R R E G U L L O R E

PëR FUNKSIONIMIN E KëSHILLIT Të TERRITORIT Të SHQIPëRISë


Rregullorja e Këshillit të Rregullimit të Territorit të Shqipërisë është mbështetur në vendimin e Këshillit të Ministrave nr.259, datë 7.66.1993, ku përcaktohet ngritja dhe funksionimi i KRRTSH.
Këshilli i Rregullimit të Territorit të Shqipërisë mblidhet një herë në muaj, si rregull, javën e parë të çdo muaji. Në raste të veçanta, kur e gjykon të arsyeshme kryetari i KRRTSH, Këshilli i Rregullimit të Territorit të Shqipërisë mblidhet edhe jashtë radhë.
Për çdo material që shqyrton KRRTSH, dokumentacioni i plotë dorëzohet në sekretarinë teknike të KRRTSH, që është drejtoria e Rregullimit të Territorit në Ministrinë e Ndërtimit, Strehimit dhe Rregullimit të Territorit.
Materialet që shqyrtohen në KRRTSH, dorëzohen në sekretarinë teknike 21 ditë para mbledhjes. Sekretaria teknike i shqyrton ato, bën oponencën dhe jep mendimin e saj për materialin e paraqitur. Kur materialet e paraqitura për shqyrtim nuk i plotësojnë kushtet teknike dhe nuk kanë nivelin e duhur të paraqitjes, sekretaria i kthen për plotësim.
Sekretaria e KRRTSH regjistron në një regjistër të veçantë materialet që dorëzohen për shqyrtim në mbledhje.
Sekretaria përgatit materialin përmbledhës, i cili do të shqyrtohet në KRRTSH dhe, bashkë me njoftimin e datës së mbledhjes, ia shpërndan anëtarëve të KRRTSH 5 ditë para mbledhjes.
Mbledhja e KRRTSH zhvillohet me pjesëmarrjen e dy të tretave të anëtarëve dhe vendimi merret me shumicë votash.
Pas shqyrtimit të materialeve të KRRTSH, një kopje e dokumentacionit arkivohet në arkivin e Këshillit të Ministrave, një kopje në arkivin e Ministrisë së Ndërtimit, të Strehimit dhe Rregullimit të Territorit bashkë me procesverbalin e mbledhjes, si dhe kopjen e vendimit të firmosur nga kryetari ose zv.kryetari i KRRTSH.

KRYETARI I KëSHILLIT Të RREGULLIMIT Të 
TERRITORIT Të SHQIPëRISë
Aleksandër Meksi 


